K O R R A L D U S

Haapsalu,		                28. märts 2012 nr 203

Haapsalu Linnavalitsuse 28.10.2009 korralduse nr 630
ja 27.01.2010 korralduse nr 43 kehtetuks tunnistamine
(Raudteetammi tee 2, Haapsalu)

Haapsalu Linnavalitsus vaatas läbi Osaühing Haapsalu Raudtee (registrikood 10429804) 27.02.2006 esitatud avalduse (registreerimise nr. 5.3-1.5/1188) alusel algatatud Raudteetammi tee 2, Haapsalu, Lääne maakond maa ostueesõigusega erastamise toimiku (Lääne Maavalitsuse toimiku reg.nr. 17362) ja Raudteetammi tee 2 maa erastamisega seoses peetud kirjavahetuse. 
Riikliku ehitisregistri andmetel asub koha-aadressil Raudteetammi tee 2 ehitis – depoohoone (ehitisregistri kood 105012948; ehitusalune pind 323 m2), mille teenindamiseks vajaliku maa ostueesõigusega erastamist OÜ Haapsalu Raudtee taotles.
Haapsalu Linnavalitsus võttis 28.10.2009 vastu korralduse nr 630 „Nõusolek maaüksuse, asukohaga Raudteetammi tee 2, Haapsalu erastamiseks“, millega andis nõusoleku maaüksuse Raudteetammi tee 2 ostueesõigusega erastamiseks OÜ Haapsalu Raudtee omandisse. 27.01.2010 võttis Haapsalu Linnavalitsus vastu korralduse nr 43 „Ostueesõigusega erastatava maa plaani kinnitamine ja pindala määramine Raudteetammi tee 2, Haapsalu“, millega kinnitas Raudteetammi tee 2 ostueesõigusega erastatava maaüksuse suuruse. Maa ostueesõigusega erastamist taotlev OÜ Haapsalu Raudtee oli maa erastamise avalduse (esitatud 27.02.2006) lisana esitanud ehitise omandiõigust tõendava dokumendina 15.02.2006 Haapsalu notar Eha Naudi poolt koostatud ehitise müügilepingu (notari ametitoimingute raamatu reg.nr. 796), mille esemeks oli ehitis - depoo (ehitusregistri kood 105012948). Maareformi seaduse § 22 lõige 1 sätestab, et ostueesõigusega saavad maad erastada isikud, kellel on õigus osta maad ehitise omanikuna. Linnavalitsus lähtus maaüksuse Raudteetammi tee 2 ostueesõigusega erastamise korralduste vastuvõtmisel erastamist taotletaval maal paikneva ehitise omandiõigust tõendavast dokumendist – ehitise müügilepingust (notari ametitoimingute raamatu reg.nr. 796). Peale Raudteetammi tee 2 maaüksuse ostueesõigusega erastamise eeltoimingute teostamist linnavalitsuse poolt, kontrollis erastamise korraldaja, Lääne Maavalitsus, maa erastamise toimikus olevaid dokumente ja andmete õigsust ning tagastas linnavalitsusele maa ostueesõigusega erastamise toimiku ja teostatud järelevalve tulemusel koostatud maaüksuse ostueesõigusega erastamise juriidilise dokumentatsiooni kontroll-lehe (koostatud17.08.2010). Kontroll-lehel on kirjas: „15.02.2006 ehituse müügileping on õigustühine, sest varad, mida OÜ Taavi lepinguga müüs, ei kuulunud enam OÜ Taavile. Depoo on küll OÜ Haapsalu Raudtee omandis, kuid 24.04.1998 lepingu alusel. Ostueesõigusega erastamise avalduse oleks pidanud OÜ Haapsalu Raudtee tegema hiljemalt 24.juuli 1998. Toetudes eelnevale võib väita, et OÜ Haapsalu Raudteel puudub õigeaegne erastamise avaldus. Kui aga õigeaegne avaldus puudub, jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus.“
Eesti Vabariigi maareformi seaduse ja maareformiga seonduvate õigusaktide muutmise seaduse muutmise seaduse § 14 lg 2 sätestab - isikul, kellel maareformi seaduse alusel on õigus maad ostueesõigusega erastada ja kes ei ole vastavat avaldust esitanud, tuleb see esitada 1998. aasta 1. jaanuariks. Kui kehtestatud tähtajaks avaldust esitatud ei ole, jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus. Sama seaduse § 14 lg 21 sätestab - kui ehitis omandatakse pärast 1998. aasta 1. jaanuari vallasasjana, on ehitise omandanud isikul õigus maad ostueesõigusega erastada maareformi seaduses sätestatud alustel. Ehitise omandanud isikul tuleb maa ostueesõigusega erastamise avaldus esitada kolme kuu jooksul ehitise omandamise päevast arvates. Kui kehtestatud tähtajaks avaldust esitatud ei ole, jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras.
Peale maavalitsuse seisukoha teatavakstegemist OÜ Haapsalu Raudteele esitas ettevõte 21.03.2011 Haapsalu Linnavalitsusele avalduse hoonestusõiguse seadmiseks (reg.nr. 5.4-2.4/1188) talle omandiõiguse alusel kuuluvate hoonete teenindamiseks vajalikule maale. 
Aluseks võttes Lääne Maavalitsuse maaüksuse ostueesõigusega erastamise juriidilise dokumentatsiooni kontroll-lehe ja juhindudes Eesti Vabariigi maareformi seaduse ja maareformiga seonduvate õigusaktide muutmise seaduse muutmise seaduse § 14 lg 2 ja 21, maareformi seaduse § 351, kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

korraldab:

1.	Tunnistada kehtetuks Haapsalu Linnavalitsuse 28.10.2009 korraldus nr 630 „Nõusolek maaüksuse, asukohaga Raudteetammi tee 2, Haapsalu erastamiseks“.
2.	Tunnistada kehtetuks Haapsalu Linnavalitsuse 27.01.2010 korraldus nr 43 „Ostueesõigusega erastatava maa plaani kinnitamine ja pindala määramine Raudteetammi tee 2, Haapsalu“.
3.	Korraldus teha teatavaks OÜ Haapsalu Raudteele korralduse koopia saatmisega posti teel (Raudtee tn 18, 90506 Haapsalu), aselinnapeale (P. Vikman), maakorraldusosakonna juhatajale (A.Ulm).
4.	Korraldus avalikustada väljapanekuga linnavalitsuse kantseleis.
5.	Korraldus jõustub teatavakstegemisest
6.	Käesoleva korralduse peale võib esitada  halduskaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea 				Erko Kalev
				Linnasekretär